1. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ.6184 της 23 Σεπτ./9 Οκτ. 1959  (ΦΕΚ Β΄ 349) Περί των όρων και διατυπώσεων καθ’ ους επιτρέπεται υπό τελωνειακήν επίβλεψιν η επί ειδικώ δασμώ εισαγωγή νημάτων εκ τεχνητών ή συνθετικών υφαντικών ινών ανω των 70/3 ντενιέ, καταλλήλων προς κατασκευήν δικτύων αλιείας. Έχοντες υπ’ όψιν την υπό το υπεδάφ. 2 του εδαφ. α δασμολογικής κλάσεως 232Α του Τελωνειακού Δασμολογίου Εισαγωγής, σημείωσιν, την προστεθείσαν δια της παρ. 7 του άρθρ. 6 του κατατεθέντος εις την Ειδικήν Επιτροπήν του άρθρ. 35 του Συντάγματος Σχεδίου Ν.Δ/τος «περί διαρρυθμίσεως και τροποποιήσεως κλάσεων τινών του Τελωνειακού Δασμολογίου Εισαγωγής» και τεθείσαν εν ισχύϊ κατά το Σύνταγμα, αποφασίζομεν: Άρθρ.1.-Δια την επί τω καθοριζομένω ειδικώ δασμώ παράδοσιν υπό των Τελωνειακών αρχών νημάτων εκ τεχνητών ή συνθετικών υφαντικών ινών άνω των 70/3 ντενιέ, καταλλήλων προς κατασκευήν δικτύων αλιείας απ’ ευθείας εις ανεγνωρισμένους βιομηχάνους ή βιοτέχνας κατασκευής τοιούτων ειδών συμφώνων προς την υπό το υπεδάφ. 2 του εδαφ. α της κλάσεως 232Α τεθείσαν σημείωσιν ίνα χρησιμοποιηθώσιν υπ’ αυτών ως πρώτη ύλη προς κατασκευήν των δικτύων δέον να συντρέχωσιν αι ακόλουθοι προϋποθέσεις: α)Να κατατίθηται υπό του εισαγωγέως βιομηχάνου ή βιοτέχνου εις την Τελωνειακήν Αρχήν του τόπου της εγκαταστάσεως της βιομηχανίας ή βιοτεχνίας μέσω της οποίας ενεργείται η εισαγωγή των νημάτων, πιστοποιητικόν της αρμοδίας υπηρεσίας του Υπουργείου Βιομηχανίας εμφαίνον ότι ο αιτών τυγχάνει ανεγνωρισμένος βιομήχανος ή βιοτέχνης κατασκευής δικτύων αλιείας ως και την διεύθυνσιν ένθα κείται το εργοστάσιον αυτού. β)Να παρέχηται προ πάσης παραλαβής υπό του εισαγωγέως βιομηχάνου ή βιοτέχνου προσωπική εγγύησις τρίτου δια την διαφοράν των αναλογούντων εκάστοτε κατά το εν ισχύϊ τελωνειακόν δασμολόγιον εισαγωγής δασμών και φόρων επί της εισαγομένης ποσότητος νημάτων μεταξύ των υπό της κλάσεως 232Α/α και των υπό της υπό την κλάσιν ταύτην προστεθείσης σημειώσεως καθοριζομένων τοιούτων. γ)Να κατατίθεται υπό του αυτού εισαγωγέως υπεύθυνος δήλωσις περί του ότι η παραλαμβανομένη βάσει της παρούσης αποφάσεως ποσότης των περί ων αύτη νημάτων θέλει χρησιμοποιηθή αποκλειστικώς υπό του ιδίου ως πρώτη ύλη δια την κατασκευήν δικτύων αλιείας και συμφώνως προς τους δια της αποφάσεως καθοριζομένους όρους, αποκλειομένης πάσης εις ετέραν χρήσιν διαθέσεως άνευ προηγουμένης αδείας της τελωνειακής αρχής και καταβολής της ανηκούσης διαφοράς δασμών και φόρων. Ομοίως θα δηλούται ο τόπος εναποθηκεύσεως των τοιούτων νημάτων μέχρι της μετατροπής των εις δίκτυα αλιείας απαγορευομένης της εκείθεν και εις έτερον μέρος πλην του εργοστασίου του αιτούντος μεταφοράς των άνευ προηγουμένης προς τούτο αδείας της Τελωνειακής αρχής. Επίσης απαγορεύεται η ανάμιξις των τοιούτων νημάτων με όμοια δι’ α έχουσι καταβληθή οι δασμοί εις το ακέραιον. δ)Να έχη διαπιστωθή προ πάσης παραλαβής υπό της δια του επομένου άρθρ. 2 οριζομένης Επιτροπής ή αναγκαιούσα ποσότης νημάτων δια την επί έν εξάμηνον λειτουργίαν του εργοστασίου του αιτούντος. Η κατά εξάμηνον εισαγομένη ποσότης νημάτων βάσει των διατάξεων της παρούσης δεν δύναται να υπερβαίνη την ούτω καθοριζομένην. Τυχόν αβιομηχανοποίητον υπόλοιπον νημάτων παραληφθέντων κατά την διάρκειαν του προηγουμένου εξαμήνου λαμβάνεται υπ’ όψιν προς συμπλήρωσιν του καθορισθέντος ορίου δια τον επόμενον τοιούτον. ε)Προ της παραλαβής του εμπορεύματος να διαπιστούται υπό του οικείου παραρτήματος του Γενικού Χημείου του Κράτους η φύσις των νημάτων ήτοι ότι πρόκειται περί νημάτων εκ τεχνητών ή συνθετικών υφαντικών ινών άνω των 70/3 ντενιέ. Άρθρ.2.-Η επί τη βάσει του εδαφ. δ΄ του προηγουμένου άρθρου δυναμικότης, καθορίζεται κατόπιν επιτοπίου ερεύνης και ελέγχου της παραγωγικότητος του εργοστασίου παρ’ επιτροπής αποτελουμένης εξ ενός τελωνειακού ελεγκτού οριζομένου υπό του προϊσταμένου του αρμοδίου Τελωνείου, ενός χημικού του αρμοδίου Παρ/τος του Γενικού Χημείου του Κράτους οριζομένου υπό του Διευθυντού του παραρτήματος τούτου και ενός Επιθεωρητού ή επόπτου βιομηχανίας οριζομένου υπό της Διευθύνσεως Βιομηχανίας του Υπουργείου Βιομηχανίας ήτις συντάσσει προς τούτο σχετικήν έκθεσιν, υποβαλλομένην εις την αρμοδίαν τελωνειακήν αρχήν. Η Επιτροπή αύτη, κατόπιν αιτήσεως του ενδιαφερομένου, συγκαλείται και συγκροτείται μερίμνη της οικείας τελωνειακής αρχής, δια της οποίας μέλλει να πραγματοποιηθή η εισαγωγή των περί ων η παρούσα νημάτων. Εν περιπτώσει αυξήσεως της παραγωγικότητος του εργοστασίου τηρείται η αυτή ως άνω διαδικασία προς διαπίστωσιν της τοιαύτης αυξήσεως. (Μετά την σελ. 480) Σελ. 480,21 Ατέλειες υπέρ της Αλιείας 30.Ζ.ξ.1 Άρθρ.3.-Οι κατά τ' ανωτέρω δικαιούμενοι να εισαγάγωσι νήματα δια την εξ αυτών κατασκευήν δικτύων αλιείας, υποχρεούνται: 1.Να τηρώσι βιβλίον ηριθμημένον κατά σελίδα, μονογεγραμμένον ανά παν φύλλον υπό της αρμοδίας Τελωνειακής Αρχής και φέρον εις την τελευταίαν σελίδα αυτού πράξιν της αυτής Τελωνειακής Αρχής, μνημονευούσης τον αριθμόν των σελίδων και τον σκοπόν της χρησιμοποιήσεως του εν ω δέον να εγγράφωσιν ανελλιπώς και άνευ διακοπών ή διαγραφών και ξεσμάτων: α)Τας εκάστοτε εισαγομένας δυνάμει της παρούσης ποσότητας νημάτων μετά του αριθμού και της χρονολογίας των διασαφήσεων εισαγωγής, δυνάμει των οποίων παρελήφθησαν αύται. β)Τας εκάστοτε χρησιμοποιηθείσας ποσότητας εκ των ως άνω νημάτων, ως και τα εξ αυτών παραχθέντα δίκτυα αλιείας. γ)Τα εκάστοτε διατιθέμενα προς τρίτους έτοιμα είδη μετά του αριθμού και χρονολογίας εκδόσεως του υπό της αρμοδίας Οικονομικής Εφορίας τεθεωρημένου τιμολογίου. δ)Πάσαν άλλην λεπτομέρειαν την οποίαν ήθελε καθορίσει η Τελωνειακή Αρχή προς επίτευξιν του σκοπουμένου ελέγχου. 2.Όπως ενός μηνός από της λήξεως εκάστου εξαμήνου του οικονομικού έτους, οι αυτοί ως άνω, συντάσσωσι και υποβάλλωσιν εις το αρμόδιον Τελωνείον Εισαγωγής κατάστασιν εξηγμένην εκ του παρ’ αυτών, κατά τ’ ανωτέρω τηρουμένου βιβλίου, εμφαίνουσαν την κατά το λήξαν εξάμηνον κίνησιν του εργοστασίου των, συμφώνως προς τα στοιχεία των εδαφ. α, β, γ και δ της προηγουμένης παραγράφου, ως και το κατά την λήξιν του εξαμήνου υπάρχον υπόλοιπον τοιούτων νημάτων. 3.Όμοια ως άνω κατάστασις συντάσσεται και υποβάλλεται και κατά το ενδιάμεσον του εξαμήνου διαστημα, εάν το εργοστάσιον παύση λειτουργούν και δη εντός μηνός από της αναστολής των εργασιών του. Άρθρ.4.-1.Η Τελωνειακή Αρχή έχουσα υπ’ όψιν την κατά το προηγούμενον άρθρον υποβαλλομένην κατάστασιν ή εν περιπτώσει μη υποβολής τοιαύτης, εξ ιδίας πρωτοβουλίας, προβαίνει, βάσει των κατά το αυτό άρθρ. 3 τηρουμένων βιβλίων, εν συσχετίσει προς τα υπό της υπό κρίσιν επιχειρήσεως τηρούμενα λογιστικά βιβλία, εις τον έλεγχον της καθ’ έκαστον εξάμηνον κινήσεως του εργοστασίου. 2.Ο έλεγχος ούτος ενεργείται υπό του διευθύνοντος το Τελωνείον ή του παρ’ αυτού ορισθησομένου επόπτου ή ελεγκτού και ενός Επιθεωρητού ή επόπτου Βιομηχανίας οριζομένου υπό του Υπουργείου Βιομηχανίας. Όμοιον έλεγχον δύναται η Τε Σελ. 480,22 λωνειακή Αρχή να διενεργή, κατά πάσαν περίπτωσιν, του βιομηχάνου ή βιοτέχνου υποχρεουμένου να επιδεικνύη αμέσως τα σχετικά και υπό της παρούσης προβλεπόμενα βιβλία, ως και την υπό την κατοχήν του μήπω βιομηχανοποιηθείσαν ποσότητα  των περί ων πρόκειται νημάτων. Εν περιπτώσει μη προσαγωγής των υπό της παρούσης καθοριζομένων στοιχείων προς διενέργειαν υπό της Τελωνειακής Αρχής του προσήκοντος ελέγχου, άπασα η επί τω καθοριζομένω ειδικώ δασμώ παραληφθείσα ποσότης νημάτων λογίζεται διατεθείσα εις ετέραν χρήσιν άνευ προηγουμένης αδείας της Τελωνειακής Αρχής και καταβολής των ανηκόντων τελών και εφαρμόζονται τα υπό των παρ. 4 και 5 του παρόντος άρθρου καθοριζόμενα. 3.Οσάκις εκ του ελέγχου, ή καθ’ ό μέρος εξ αυτού διαπιστούται ότι η βάσει της παρούσης παραληφθείσα ποσότης νημάτων διετέθη δι’ ην χρήσιν παρελήφθη, λύεται, δια πράξεως της Τελωνειακής Αρχής, ανάλογον μέρος της παραγγελθείσης εγγυήσεως. 4.Εάν εκ του διενεργηθέντος ελέγχου ήθελεν εξακριβωθή ότι παραληφθείσα ποσότης νημάτων δεν κατέχεται υπό του βιομηχάνου εις τον δηλωθέντα τόπον ή δεν διετέθη εν όλω ή εν μέρει δι’ ον σκοπόν παρελήφθη, η Τελωνειακή Αρχή προσδιορίζει δια πράξεώς της την μη ανευρισκομένην εν τη κατοχή του ποσότητα ή την μη κατά τους όρους της παρούσης δικαιολογουμένην τοιαύτην και προσκαλεί τον ενδιαφερόμενον βιομήχανον να καταβάλη την δια την ποσότητα ταύτην των νημάτων ανήκουσαν διαφοράν δασμών και φόρων. Εν περιπτώσει μη καταβολής των δασμών τούτων εντός πενθημέρου από της προσκλήσεως, επιδιώκεται η κατά τον Νόμον περί εισπράξεως δημοσίων εσόδων είσπραξίς των, παρά τε του πρωτοφειλέτου και του εγγυητού. 5.Ανεξαρτήτως της κατά την προηγουμένην παράγραφον καταβολής των ανηκόντων δασμών, επιφυλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις, οσάκις συντρέχει προς τούτο περίπτωσις. Άρθρ.5.-Η εισαγωγή των περί ων η παρούσα νημάτων, επιτρέπεται μόνον δια του Τελωνείου εις την περιοχήν του οποίου κείται το εργοστάσιον του αιτούντος, εφ’ όσον τούτο έχει, κατά τας κειμένας διατάξεις, αρμοδιότητα προς τελωνισμόν τοιούτου είδους. Άλλως, η εισαγωγή ενεργείται δια του υπό του Διευθυντού της Τελωνειακής Περιφερείας ορισθησομένου Τελωνείου. Εις περίπτωσιν καθ΄ ην εν τη περιφερεία ένθα κείται το εργοστάσιον του αιτούντος, λειτουργούν πλείονα Τελωνεία, καθίσταται αρμόδιον έν εξ αυτών, δι’ αποφάσεως του Διευθυντού των Τελωνείων τούτων. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 30.Ζ.ξ.1 Ατέλειες υπέρ της Αλιείας